** Р Е П У Б Л И К А Б Ъ Л ГА Р И Я**

**МИНИСТЕРСТВО НА ЗДРАВЕОПАЗВАНЕТО**

**РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел: 092/62 63 77 e-mail: [rzi@rzi-vratsa.com](mailto:rzi@rzi-vratsa.com)**

**УТВЪРЖДАВАМ:**

**Цветелина Страшимирова**

**Главен секретар на РЗИ - Враца**

**05.02.2025 г.**

**(258) ЗАЛИЧАВАНЕ НА РЕГИСТРАЦИЯ НА ОБЕКТ ЗА ПРОИЗВОДСТВО НА БУТИЛИРАНИ НАТУРАЛНИ МИНЕРАЛНИ, ИЗВОРНИ И ТРАПЕЗНИ ВОДИ**

**НАИМЕНОВАНИЕ НА УСЛУГАТА И УНИКАЛЕН ИДЕНТИФИКАТОР СЪГЛАСНО РЕГИСТЪРА НА УСЛУГИТЕ:**

* „Заличаване на регистрация на обекти за производство на бутилирани натурални минерални, изворни и трапезни води”.
* Уникален идентификатор съгласно регистъра на услугите: 258

**ЦЕЛ:**

* Целта на настоящата процедура е да се укаже реда и условията за заличаване от публичния регистър на бизнес операторите и обектите за производство на бутилирани натурални минерални, изворни и трапезни води.

**ПРЕДМЕТ НА УСЛУГАТА:**

* Заличаване на вписан обект за производство на бутилирани натурални минерални, изворни и трапезни води от публичния регистър на бизнес операторите и обектите за производство на бутилирани натурални минерални, изворни и трапезни води, поддържан на интернет страницата на Министерство на здравеопазването

**ПРАВНО ОСНОВАНИЕ ЗА ПРЕДОСТАВЯНЕ НА АДМИНИСТРАТИВНАТА УСЛУГА/ИЗДАВАНЕТО НА ИНДИВИДУАЛНИЯ АДМИНИСТРАТИВЕН АКТ**:

* Закон за храните - чл.27

**УСЛУГАТА СЕ ПРЕДОСТАВЯ И КАТО ВЪТРЕШНО-АДМИНИСТРАТИВНА**:

* Не

**ОРГАН, КОЙТО ПРЕДОСТАВЯ АДМИНИСТРАТИВНАТА УСЛУГА/ИЗДАВА ИНДИВИДУАЛНИЯ АДМИНИСТРАТИВЕН АКТ В СЛУЧАИТЕ НА ВЪЗЛАГАНЕ - СЛУЖИТЕЛИТЕ, КОИТО ИЗДАВАТ ИНДИВИДУАЛНИЯ АДМИНИСТРАТИВЕН АКТ:**

* Директорът на РЗИ-Враца.

**ИНФОРМАЦИЯ ЗА ЦЕНТЪРА ЗА АДМИНИСТРАТИВНО ОБСЛУЖВАНЕ (ЦАО) И/ИЛИ ЗВЕНАТА, КОИТО КОНТАКТУВАТ С ПОТРЕБИТЕЛИТЕ И ПРЕДОСТАВЯТ АДМИНИСТРАТИВНО ОБСЛУЖВАНЕ:**

* Адрес : гр. Враца, ул. „Черни Дрин“ № 2
* Работно време: от 8.30 до 17.00 часа
* Телефон за комуникация с потребителите: 92/62 63 77
* Електронен адрес за комуникация с потребителите: rzi@rzi-vratsa.com

**СРОК ЗА ПРЕДОСТАВЯНЕ**:

* до 7 дни от подаване на заявлението

**ПРОЦЕДУРА ПО ПРЕДОСТАВЯНЕ НА АДМИНИСТРАТИВНАТА УСЛУГА/ ИЗДАВАНЕ НА ИНДИВИДУАЛНИЯ АДМИНИСТРАТИВЕН АКТ, ИЗИСКВАНИЯ, НЕОБХОДИМИ ДОКУМЕНТИ:**

**ЗАЯВИТЕЛ:**

* Бизнес оператор, който е преустановил дейността си в регистриран обект за производство на бутилирани натурални минерални, изворни и трапезни води на територията на област Враца, може да заяви извършването на административната услуга, като посочва причината за заличаването на обекта.

*Забележка: Заявлението може да се подаде и от упълномощено лице с нотариално заверено пълномощно. В този случай към заявлението се прилага и копие от пълномощното*.

**НЕОБХОДИМИ ДОКУМЕНТИ:**

* Заявление (по образец) до Директора на РЗИ-Враца
* или Протокол за устно заявяване

**НАЧИН НА ЗАЯВЯВАНЕ НА УСЛУГАТА:**

* Съобразно наличните технически възможности на заявителя, писменото уведомление може да се подаде по:
* електронен път на адрес: [rzi@rzi-vratsa.com](mailto:rzi@rzi-vratsa.com)
* чрез Единен портал за достъп до електронни административни услуги, предоставяни от РЗИ-Враца: https://edelivery.egov.bg/.
* чрез лицензиран пощенски оператор на адрес п.к. 3000 гр. Враца, ул. „Черни Дрин“ № 2 (разходите за доставка са за сметка на заявителя на услугата);
* в Център за административно обслужване на ул. „Черни Дрин“ № 2, етаж 1
* Услугата може да бъде заявена и устно пред служителя в Центъра за административно обслужване. Устното заявяване на услугата се отразява в протокол по образец. Протоколът се подписва от заявителя и длъжностното лице от Звеното за административно обслужване, което го е съставило.

**ВЪТРЕШЕН ХОД НА ПРОЦЕДУРАТА:**

* [Заявлението](https://www.rzi-vt.bg/blanki/zajavlenie-zal-voda.doc) или протоколът за устно заявяване се въвежда в ползваната от РЗИ – Враца система за управление на документооборота и работния поток Eventis R7 чрез снемане на електронен образ във вид и по начин, позволяващ възпроизвеждането му (сканира се), регистрира се под съответен на услугата номер и се резолира от директора на инспекцията до директора на дирекция „Обществено здраве” (ДОЗ) или до началника на отдел „Държавен здравен контрол“ (ДЗК), който стартира процедурата по заличаване с резолюция към определен служител за осъществявяне на проверка на документите и/или в обекта.
* Регистрацията на обектите за производство на бутилирани натурални минерални, изворни и трапезни води се заличава, освен при прекратяване на дейността по искане на бизнес оператора, и при следните случаи (чл. 27, ал. 1 от Закона за храните):
* при заличаване на бизнес оператора от търговския регистър;
* при промяна на дейността на обекта в дейност извън обхвата на закона;
* при груби или системни нарушения на закона и/или подзаконовите нормативни актове по прилагането му;
* при системно възпрепятстване на дейността на контролните органи;
* при неизпълнение на принудителна административна мярка, приложена по реда на Закона за управление на агрохранителната верига;
* когато бизнес операторът не е възобновил дейността на обекта в деня след изтичане на посочения в уведомлението по чл. 29 от Закона за храните период на спиране;
* при констатирано от контролен орган спиране за повече от един месец на дейността на обекта, считано от деня на констатиране, без уведомяване по чл. 29 от Закона за храните.
* Заличаването на регистрацията се извършва с писмена заповед на Директора на РЗИ при:

1. Заявление от бизнес оператора, подал уведомление за откриване на обект за производство на бутилирани натурални минерални, изворни и трапезни води или упълномощено от него лице:

2. Когато са налице обстоятелствата по чл. 27, ал. 1, т. 2, т. 3, т. 4, т. 5, т. 6, т. 7 и т. 8 от Закона за храните, констатирани от държавен здравен инспектор, същият изготвя мотивирано предложение (проекто-заповед за заличаване) **- процедурата чрез мотивирано предложение не е част от тази административна услуга**

* В 7-дневен срок от подаване на заявлението директорът на РЗИ – Враца издава заповед за заличаване на обекта от публичния регистър на бизнес операторите и обектите за производство на бутилирани натурални минерални, изворни и трапезни води.
* Със заповедта се обезсилва издаденото удостоверение за регистрация (ако има такова) и експлоатацията на обекта се спира. Досието на обекта се предава на директора на ДОЗ за осъществяване на контрол върху изпълнението на заповедта.
* Заповедта се предоставя на заявителя по описания по-долу начин от настоящата процедура. В случаите, когато заличаването не е на основание искане на бизнес оператора, заповедта се съобщава, като се изпраща по пощата с обратна разписка или чрез лицензиран пощенски оператор.
* За заличаването се уведомява МЗ, като преписката се оформя от отговорния за воденето на регистъра служител от отдел ДЗК, дирекция ОЗ. Уведомяването се извършва в рамките на три дни след издаването на заповедта за заличаване.

**РЕЗУЛТАТ ОТ ПРОЦЕДУРАТА:**

* Обектът се заличава от регистъра на обектите за производство на бутилирани натурални минерални, изворни и трапезни води, в който се вписва датата на заличаване, номер на заповедта на директора на РЗИ-Враца и причината.
* Заличаването на регистрация се отразява в „Публичен регистър на бизнес операторите и обектите за производство на бутилирани натурални минерални, изворни и трапезни води“, поддържан от Министерство на здравеопазването и публикуван на официалната интернет страница на министерството в Раздел „Регистри“.

**НАЧИНИ НА ПОЛУЧАВАНЕ НА РЕЗУЛТАТА ОТ УСЛУГАТА**:

* лично или от упълномощено лице в Центъра за административно обслужване на РЗИ – Враца, на адрес: гр. Враца, ул. „Черни Дрин“ № 2“, етаж 1
* чрез лицензиран пощенски оператор или чрез куриерска фирма на посочен адрес за кореспонденция (разходите са за сметка на получателя);
* по електронна поща на адрес, посочена от заявителя
* чрез Системата за сигурно електронно връчване на адрес: <https://edelivery.egov.bg/>.

**ТАКСИ ИЛИ ЦЕНИ НА УСЛУГАТА, ВКЛЮЧИТЕЛНО ПРИ ПРЕДОСТАВЯНЕ ПО ЕЛЕКТРОНЕН ПЪТ, ОСНОВАНИЕ ЗА ТЯХНОТО ОПРЕДЕЛЯНЕ И НАЧИНИ НА ПЛАЩАНЕ:**

* Не се заплаща за услугата.

**СРОК НА ДЕЙСТВИЕ НА ДОКУМЕНТА/ИНДИВИДУАЛНИЯ АДМИНИСТРАТИВЕН АКТ:**

* Eднократно действие, безсрочен.

**ОРГАН, ОСЪЩЕСТВЯВАЩ КОНТРОЛ ВЪРХУ ДЕЙНОСТТА НА ОРГАНА ПО ПРЕДОСТАВЯНЕТО НА УСЛУГАТА:**

* Министъра на здравеопазването

**ОРГАН ПРЕД КОЙТО СЕ ОБЖАЛВА:**

* Административен съд Враца

**РЕД, ВКЛЮЧИТЕЛНО СРОКОВЕ ЗА ОБЖАЛВАНЕ НА ДЕЙСТВИЯТА НА ОРГАНА ПО ПРЕДОСТАВЯНЕТО НА УСЛУГАТА:**

* По реда на АПК в 14-дневен срок от съобщаването й на лицето

**ИНФОРМАЦИЯ ЗА ПРЕДОСТАВЯНЕ НА УСЛУГАТА ПО ЕЛЕКТРОНЕН ПЪТ:**

* Ниво на предоставяне на услугата-- II-ро ниво;
* Интернет адрес, на който се намира формулярът за нейното заявяване- - www.rzi-vratsa.com
* интернет адрес за служебно заявяване - [rzi@rzi-vratsa.com](mailto:rzi@rzi-vratsa.com)
* вид на услугата (първична или комплексна), като, в случай че е комплексна, се посочват първичните услуги, от които е съставена: първична

**ЕЛЕКТРОНЕН АДРЕС ЗА ПРЕДЛОЖЕНИЯ ВЪВ ВРЪЗКА С УСЛУГАТА И С ОБЛЕКЧАВАНЕ НА РЕЖИМА:**

[rzi@rzi-vratsa.com](mailto:rzi@rzi-vratsa.com)

**ОБРАЗЦИ И ФОРМУЛЯРИ**

➣ Заявление